text: Billedgalleri: Ny isbryder på job i havnen 
  30 januar 2014 kl. 12.43
  Vejle Havn har fået en ny isbryder. Jeppe Jensen II havde første arbejdsdag i starten af ugen, og besætningen er begejstret.
  To motorer, med 800 hestekræfter hver, sørger for at holde havnen i Vejle åben for trafik. Indtil videre har vinteren ikke kunne bremse den nye båd.
  - Vi har haft 5-10 centimeter is i selve havnen, så det skaber overhovedet ingen problemer. Vi kunne faktisk godt have tænkt os en hårdere vinter, så vi kunne se, hvad den kunne klare, siger skipper Laurids Bloch Jensen til TV SYD.
  Båden er en bugserings-båd, der er forstærket til at bryde is. Ifølge skipperen er den nye isbryder langt mere behagelig at sejle i, end den gamle var. Derudover har den flere kræfter.
  FAKTA
  Den nye isbryder har kostet 21 millioner kroner.
  Jeppe Jensen II afløser den tidligere isbryder, der blot hed Jeppe Jensen. Jeppe Jensen blev pensioneret sidste år efter næsten 40 års tro tjeneste.
  Jeppe Jensen er også navnet på den første havnefoged i Vejles havn. Jeppe Jensen blev havnefoged i 1827, og var det indtil sin død i 1838.
  kilde: soefart.dk
  